О т ч е т е н д о к л а д

За дейността на читалище “Хр.Ботев-1927“с.Новосел за 2023год.

Уважаеми читалищни деятели, читалище “Хр.Ботев-1927“ е учредено през м.февруари 1927 год. от ентусиазирани новоселски родолюбци и се е помещавало в схлупени къщурки. Но огромното желание за свой културен дом е допринесло през 1960 год.да бъде открита читалищна сграда с библиотека,киносалон със сцена и зала за събирания. Тази сграда е свидетел на събития и тържества, които поколенията няма да забравят.

Народните читалища са първите и най-старите просветни дейности на гражданското общество в България. Те са традиционна форма за културен живот по села и градове. Те доказват своята жизненост и съпричастност към действителните нужди и интереси на всички български граждани при всички исторически превратности в страната. Читалищата имат специфичната мисия за съхранение и развитие на традиционните духовности на нацията.

В съвременните условия, запазвайки своята социална легитимност и гъвкавост те са призвани да откликват на новите потребности на българското общество както и с новите информационни технологии, модерните средства на комуникация и глобално общуване.

В селото читалището е единственото място където могат да се събират хора от различни възрасти и етноси. Читалищното настоятелство работи съвместно с кметството, детската градина и пенсионерския клуб.

Културно –масовите мероприятия, празниците, работата с книгите са едни от предпоставките за заздравяване на връзката между личното и общественото, за засилване и осмисляне на връзката между поколенията. Тъй като в селото вече няма училище работим преди всичко с детската градина-посрещане на дядо коледа, посрещане на баба марта, есенен празник и много други.

На всяка четна година Община Шумен организира международен “Карнавал на плодородието“ , фестивал „Шумла” и други мероприятия където читалището ни взима участие. През месеците юли и август се работи системно с децата от селото по определен график. От началото на 2023г. бе създаден кръжок „сръчни ръчички” към читалището. Извършва се също и лекционна дейност на различна тематика.

Библиотеката разполага с 8604 т. художествена, обществено-политическа и детска литература. През 2022г. и 2023г. читалището ни кандидатства и спечели проект - Българските библиотеки – съвременни центрове за четене и информираност. Със средствата отпуснати по този проект бяха закупени нови книги, които бяха достъпни за всеки читател. Участие в проект „Светлината на буквите” гр. Плиска; Участие в проект „Светлината на буквите” – втора част гр.Велики Преслав.

2011 год.библиотеката към читалището е включена към програма „Глобални библиотеки“ и има предоставени три броя компютри и един ксерокс на разположение на населението. Ежедневно има хора да работят на тях както деца така и възрастни-използват предимно „фейсбук„ и „поща„ за да комуникират със свои близки, които живеят и работят в други страни. Също така и ксерокса се използва много активно за копиране на документи.

Читалището е строено специално за читалищна дейност и се използва само за културни мероприятия.

Читалищната сграда има нужда от частичен ремонт-измазване на цокала от западната страна на читалището и от южната страна също е подпухнала стената-трябва да се събори и измаже. Има нужда от санитарен възел, както и освежаване на стаите.

Необходимо е новото читалищно ръководство да засили работата си по проекти за допълнително финансиране както за ремонт по читалищната сграда, така и по модернизиране, свързано с новите информационни технологии.

**СПИСЪК**

**На Органите на управление на НЧ ” Христо Ботев-1927 ” с.Новосел, общ.Шумен**

**Членове на Настоятелството:**

1.Стефан Владимиров Анев

2.Зелиха Зюлхан Юсуф

3.Сабри Басриев Османов

4.Севджан Мехмед Мустафа

5.Фемия Юсеинова Мехмедова

**Членове на Проверителна комисия:**

1. Фахри Хюсеинов Хюсеинов

2. Йордан Недев Ковачев

3.Нергюл Насуфова Юмерова

**Председател на НЧ „Христо Ботев-1927” с.Новосел, общ.Шумен**

1.Стефан Владимиров Анев